Crijep
<s>Crijep (ijek.) ili crep (ek.) je vrsta krovnog pokrivača koji se obično pravi od gline, a može biti i od betona, stakla i drugih materijala.</s>

<s>Glineni crijep 
Glineni crijep se proizvodi od kvalitenije gline nego opeka.</s><s>S vodom dobro izrađena glina oblikuje se ručno u kalupima ili mašinski izvlačenjem pomoću pužne prese.</s><s>Oblikovani crijep suši se na zraku ili u sušarama, a zatim se peče u kružnim ili tunelskim pećima na temperaturi od 1200°C. Za ukrasno pokrivanje crijep se može angobirati i glazirati.</s><s>Vučeni crijepovi su proizvodi od pečene gline, rađeni istiskivanjem na odgovarajućoj mašini.</s><s>Prema obliku izrađuju se tri vrste vučenog crijepa:
 vučeni crijep s jednostrukim žlijebom
 biber vučeni crijep
 kanalice (ćeramida ili vučeni žljebnjak).
 specijalni komadi</s>

<s>Vučeni crijep 
Vučeni crijep ima oblik pravokutne ploče, koja na krajevima dužnih strana ima žlijeb sa jedne strane okrenut prema licu, a sa druge strane prema naličju, tako da se prilikom pokrivanja međusobno poklapaju.</s><s>Vučeni crijep sa žlijebom koristio se još u antičkoj Grčkoj kada se izrađivao u veličini od oko 40x60 cm (danas ove mjere iznose skoro duplo manje).</s><s>Vučeni crijep zbog svojih dvostranih žlijebova trpi i nakošenje od 18-20 stupnjeva nagiba, a druge pogodnosti su manji utrošak po kvadratnom metru krova, jednostavno i brzo uklapanje, mogućnosti oblikovanja, pa tako ovaj crijep kada se postavi na krov može izgledati kao kanalica ili čak i kao biber crijep (s prostim dodatkom žlijebova).</s>

<s>Biber vučeni crijep 
Biber vučeni crijep je u obliku pravokutne ploče čija je uža strana zaobljena tako da radijus zaobljenja iznosi od 100 do 180 mm.</s><s>Površina lica crijepa može biti glatka ili uzdužno izbrazdana.</s><s>Da bi se omogućila bolja ventilacija, preporučuje se da se s naličja izrađuju rebra debljine oko 2 mm i širine do 20 mm preko kojih crijep polaže na letve.</s><s>Zbog jednostavnog naleganja preklapanjem bez žlijebova, biber crijep ne trpi nagibe krova manje od 45 stupnjeva.</s><s>U praksi se obično primjenjuje dvostruko krunsko pokrivanje, tj. prilikom slaganja jednog reda, odmah se preko njega postavlja i slijedeći smaknut za pola širine.</s>

<s>Kanalice (ćeramida) 
Kanalica ima oblik koničnog oluka i mora biti glatka sa obe strane.</s>

<s>Specijalni komadi crijepa 
Postoje još i različiti specijalni oblici crijepa koji se primjenjuju na pojedinim mjestima na krovu, a to su:
 Sljemenici (sljemenjaci, sedla) – crijepovi u obliku podužno polovljene cijevi (dužine 35-50 cm) koji se postavljaju na sljeme krova tako da vodu sa najviše točke krova i s preloma šalju na dvije krovne ravnine.</s><s>Još u antičkoj Grčkoj izrađivani su i trokraki sljemenici koji su postavljani na rogove krovova, a i danas ih prave neki proizvođači.</s><s>Postoje i završni sljemenjaci u obliku šape ili školjke.</s><s>Ventilacijski – su oni crijepovi (najčešće iz reda vučenih crijepova) koji na u sredini na donjem kraju imaju ventilacijski otvor za zrak, lako su uočljivi na ravnini krova.</s><s>Crijepovi za zadržavanje leda i snijega na krovu (snjegobrani).</s><s>Oni služe da zadrže komade leda da prilikom otopljavanja ne sliznu preko strehe, što predstavlja stvarnu opasnost, posebno kod višespratnih zgrada, gde bi udar leda mogao usmrtiti slučajnog prolaznika.</s><s>Crijepovi za prodor instalacija (antenski stupovi i slično).</s>

<s>Betonski crijep 
Proizvodi se tako što se beton lije u kalupima, a zatim se na površinu nanose specijalni premazi koji crijepu daju boju i štite ga.</s><s>Spada u novije materijale.</s><s>Težine glinenog i betonskog crijepa su iste po metru kvadratnom površine krova, ali pojedinačno betonski crijep je teži jer je geometrijski veći.</s><s>Karakterizira ga visoka čvrstoća, kvaliteta i veliki izbor boja.</s>

<s>Stakleni crijep 
Ovi crijepovi služe za propuštanje dnevne svjetlosti u prostoriju koju pokrivaju.</s><s>S obzirom da u tom slučaju ne može biti dasaka ili dodatne izolacije ispod njih, primjenjuju se na trijemovima, natkrivenim garažama, u tavanima i sl.</s>

<s>Povezano 
 Solarni crijep</s>

<s>Građevinski materijali
Krovovi</s>

